《绝句》
宋代·吕希哲

老读文书兴易阑，须知养病不如闲。
行林瓦枕虚堂上，卧看江南雨后山。

作者简介：（1039—1116）宋寿州人，字原明。吕公著子。少师焦千之、石介、胡瑗，后复师程颢、程颐、张载。弃科举，一意古学。以荫入官，管库近十年，后除兵部员外郎。哲宗绍圣初，出知怀州。坐元祐党贬和州居住。徽宗即位，知单州，召为光禄少卿。旋遭崇宁党祸，夺职知相州、邢州。有《吕氏杂记》。